ਚੀਫ਼ ਸਿਆਟਲ
ਚੀਫ ਸਿਆਟਲ (ਅੰ. 1786 – 7 ਜੂਨ 1866) ਸੀ ਸੁਕੁਆਮਿਸ਼ ਕਬੀਲੇ (ਸੁਕੁਆਮਿਸ਼) ਅਤੇ ਡੂਵਾਮਿਸ਼ ਮੂਲ ਨਿਵਾਸੀਆਂ ਦਾ ਮੁਖੀ ਸੀ। ਉਹ ਆਪਣੇ ਲੋਕਾਂ ਵਿੱਚ ਇੱਕ ਪ੍ਰਮੁੱਖ ਹਸਤੀ ਸੀ, ਅਤੇ ਉਸ ਨੇ "ਡੌਕ" ਮੇਨਾਰਡ ਨਾਲ ਨਿਜੀ ਸੰਬੰਧ ਬਣਾ ਕੇ ਗੋਰੇ ਆਵਾਸੀਆਂ ਨਾਲ ਮਿਲ ਰਹਿਣ ਦਾ ਮਾਰਗ ਅਪਣਾਇਆ।ਅਮਰੀਕਾ ਦੇ ਵਾਸ਼ਿੰਗਟਨ ਰਾਜ ਵਿੱਚ ਸਿਆਟਲ ਸ਼ਹਿਰ ਦਾ ਨਾਮਕਰਣ ਉਸ ਦੇ ਨਾਮ ਉੱਤੇ ਕੀਤਾ ਗਿਆ ਹੈ। ਵਾਤਾਵਰਣ ਦੀ ਜ਼ਿੰਮੇਵਾਰੀ ਅਤੇ ਜੱਦੀ ਅਮਰੀਕੀਆਂ ਦੇ ਜ਼ਮੀਨ ਦੇ ਹੱਕ ਦੇ ਸਤਿਕਾਰ ਵਿੱਚ ਦਲੀਲਾਂ ਨਾਲ ਭਰਪੂਰ ਇੱਕ ਵਿਆਪਕ ਪ੍ਰਚਾਰ ਭਾਸ਼ਣ ਉਸਨੇ ਦਿੱਤਾ ਸੀ। ਪਰ, ਉਸ ਨੇ ਅਸਲ ਵਿੱਚ ਕੀ ਕਿਹਾ ਸੀ, ਉਹ ਅਨੁਵਾਦ ਅਤੇ ਮੁੜ ਲਿਖਣ ਦੇ ਚੱਕਰਾਂ ਵਿੱਚ ਗੁੰਮ ਗਿਆ ਹੈ।